સસ્તા અનાજની દુકાન મહિનામાં એક જ દિવસ ખોલવામાં આવે છે.સસ્તા અનાજની દુકાનોમાં બોર્ડ પર અનાજના ભાવ લખવામાં આવતા નથી. દુકાનદારો બોર્ડને ઘરમાં સંતાડી રાખે છે. અને પુરતો અનાજનો જથ્થો આપતા નથી. સસ્તા અનાજની દુકાનના સંચાલકો સામે મહિલાઓ જ્યારે ફરિયાદ કરે ત્યારે તેમની સામે અભદ્ર ભાષા બોલવામાં આવે છે. “અમે અધિકારીને દર મહીને દસ હજારનો હપ્તો આપીએ છીએ તમારાથી જે થાય તે કરો” એમ પણ દુકાનદારો કહે છે અને દાદાગીરી કરે છે. આ તમામ દુકાનદાર સામે કાયદેસરના પગલાં લેવામાં આવે અને તેમના લાયસન્સ રદ કરવામાં આવે.